**เรื่อง : ทบทวนแนวทางการดำเนินงานส่งเสริมพัฒนาการ “กรณีเด็กพัฒนาการสงสัยล่าช้า”   
ประเภทผลงาน** CQI

**เจ้าของผลงาน :**นางสาวจุราวรรณ วรรณรส ตำแหน่ง พยาบาลวิชาชีพชำนาญการ

**หน่วยงาน** กลุ่มงานบริการปฐมภูมิและองค์รวม **ผู้ร่วมทีม**  
 1. นางมณเทียร โมลาขาว ตำแหน่ง หัวหน้ากลุ่มงานปฐมภูมิและองค์รวม  
 2. นางประไพพรรณ ใจอักษร พยาบาลวิชาชีพชำนาญการ  
 3. นางจิตติมา ไร่บูลย์ นักวิชาการสาธารณสุข  
 4. น.ส.กรกมล มงคลธรรม พนักงานช่วยเหลือคนไข้ **ที่มาและความสำคัญ**

ตามกรอบการดำเนินงานตามตัวชี้วัดที่ 1 ระดับความสำเร็จของอำเภอในการส่งเสริมการเกิดและเติบโตอย่างมีคุณภาพ มีการดูแล ส่งเสริมสุขภาพแม่และเด็กตั้งแต่ตั้งครรภ์จนถึงเด็กอายุ 5 ปี และช่วงเวลาเด็ก0-3 ปีช่วงเวลาที่สำคัญที่สุดในในการดูแลด้านโภชนาการ และการส่งเสริมพัฒนาการทุกด้านเพื่อให้เด็กเจริญเติบโตเป็นผู้ใหญ่ที่มีคุณภาพต่อไปในอนาคต

แนวทางการจัดบริการในคลินิกเด็กดี ประกอบด้วยการให้ความรู้ผู้ปกครองในโรงเรียนพ่อแม่,การประเมินภาวะโภชนาการ, การให้วัคซีนเสริมภูมิคุ้มกันโรค และที่สำคัญคือการประเมินพัฒนาการเด็กในช่วงอายุ9,18,30,42,60เดือน หากพบเด็กสงสัยพัฒนาการล่าช้าต้องนัดรับการกระตุ้นพัฒนาการด้วยแบบประเมิน TEDA4I (Thai Early Developmental Assessment for Intervention) จนกว่าพัฒนาการจะปกติ หรือส่งต่อไปยังโรงพยาบาลแม่ข่ายกรณีพัฒนาการล่าช้าหลังการกระตุ้นซ้ำ พร้อมให้รหัสวินิจฉัย,ลงบันทึกข้อมูลในระบบ และส่งออกข้อมูลเพื่อประมวลผลต่อไป

จากการดำเนินงานที่ผ่านมา โรงพยาบาลห้วยผึ้งให้บริการส่งเสริมพัฒนาการและรับส่งต่อเด็กที่สงสัยพัฒนาการล่าช้าจากรพ.สต.ทุกแห่ง พบว่ามีเด็กที่ต้องกระตุ้นพัฒนาการด้วย TEDA4I ทั้งหมด 12 คน เมื่อให้บริการครบถ้วนตามแนวทางปฏิบัติและส่งออกข้อมูลแล้วพบว่า ผลงานตามตัวชี้วัดร้อยละของเด็กอายุ 9,18,30,42,60 เดือนที่คัดกรองพัฒนาการแล้วพบว่ามีพัฒนาการล่าช้าได้รับการกระตุ้นพัฒนาการด้วย TEDA4I ผลงานเป็น 0 แต่**ผลงานจะไปขึ้น**ในตัวชี่วัดเด็กอายุ 0-5 ปี ที่ได้รับการกระตุ้นพัฒนาการด้วย TEDA4I ***(Work Load)*** จึงทำให้ไม่สามารถควบคุมผลงานหรือประมวลผลงานได้

ดังนั้น เพื่อเป็นการแก้ไขปัญหาดังกล่าว จึงได้นำประเด็นนี้มาพัฒนาแนวทางการให้รหัส, การบันทึกข้อมูล และกำหนดเป็นFlow chart ในการดำเนินงานระหว่างหน่วยบริการให้รับทราบและเข้าใจตรงกันทุกแห่ง

**2.วัตถุประสงค์**

1.เพื่อแก้ไขการให้รหัสวินิจฉัย การบันทึกข้อมูลให้ถูกต้อง  
2. เพื่อพัฒนาระบบการดำเนินงานคัดกรองพัฒนาการ

3. เพื่อกำหนด Flow chart ในการดำเนินงานระหว่างหน่วยบริการให้รับทราบและเข้าใจตรง

กันทุกแห่ง

4. เพื่อให้ผลการดำเนินงานตามตัวชี้วัดผ่านเกณฑ์ที่กำหนด

**3. Process  
 Plan**

**1.พัฒนาระบบ**

1.1 ทบทวนแนวทางการให้รหัสและการบันทึกข้อมูล กรณีเด็กที่ต้องกระตุ้นพัฒนาการด้วย TEDA4I แก่ผู้รับผิดชอบงานทุกหน่วยบริการ

1.2 ทบทวนแนวทางการรับส่งต่อเด็กที่สงสัยพัฒนาการล่าช้าจากรพ.สต.แก่ผู้รับผิดชอบงานทุกหน่วยบริการ

1.3 ศึกษา Template ในการดำเนินงานเพื่อให้เข้าใจช่วงอายุ และการประเมินผลงานของHDC

1.4 ประสานการคืนข้อมูลกรณีส่งต่อไปโรงพยาบาลแม่ข่าย และการคืนข้อมูลแก่รพ.สต.ในเขตรับผิดชอบ

1.5 กำหนด Flow chart ในการดำเนินงานระหว่างหน่วยบริการให้รับทราบและเข้าใจตรงกันทุกแห่ง

1.6 ทำทะเบียนรับRefer เด็กที่สงสัยพัฒนาการล่าช้าจาก รพ.สต. และทะเบียนส่งต่อเด็กที่พัฒนาการล่าช้าหลังกระตุ้นด้วย TEDA4I ไปรพ.กุฉินารายณ์

**Do**

**กิจกรรม**  
 1. สร้างกลุ่มไลน์เพื่อติดตามการดำเนินงานและให้คำปรึกษา, การให้รหัส, การบันทึก และแนวทางการส่ง กรณีพบเด็ก พัฒนาการล่าช้า   
 2. ศึกษาดูงานเพื่อพัฒนาระบบการจัดบริการคลินิกกระตุ้นพัฒนาการที่โรงพยาบาลสมเด็จ

3. ถอดบทเรียน และจัดการองค์ความรู้

**Check**

**การติดตาม:**

1.ประชุม MCH Broad เพื่อติดตามการดำเนินงานส่งเสริมสุขภาพเด็กดีในรพ.สต.ทุกแห่ง

2.บูรณาการการนิเทศงานWBC ของรพ.สต.ร่วมกับการนิเทศประจำปีของงานยุทธศาสตร์ และ QA

3.โทรสอบถามติดตามข้อมูลจากผู้ปกครองถึงความก้าวหน้าของพัฒนาการเด็กกรณีส่งต่อ

4.ตรวจสอบข้อมูลในฐานระบบHDCอย่างน้อยเดือนละ1ครั้งเพื่อดูว่าผลงานเป็นไปตามเป้าหมายหรือไม่

**Act**

ติดตามทดสอบความรู้แก่ผู้รับผิดชอบงานทุกหน่วยบริการอย่างต่อเนื่อง ทุก 3-6 เดือน

**4. ตัวชี้วัดกิจกรรม**  
1. ผู้รับผิดชอบงานทุกหน่วยบริการเข้าใจแนวทางการดำเนินงานส่งเสริม/คัดกรองพัฒนาการตามCPG ที่กำหนด

2. ผู้รับผิดชอบงานทุกหน่วยบริการสามารถให้รหัส และบันทึกข้อมูลในระบบได้ถูกต้อง

3. เพื่อให้สามารถควบคุมกำกับ ติดตามผลงานรายเดือนในHDC ได้

4. มีแนวทางการส่งต่อเด็กที่สงสัยพัฒนาการล่าช้าจากรพ.สต.มารพ.ห้วยผึ้ง

5. มีแนวทางการส่งต่อเด็กที่สงสัยพัฒนาการล่าช้า และการคืนข้อมูล

จากรพ.ห้วยผึ้ง ไปรพร.กุฉินารายณ์

6. มีFlow chart ในการดำเนินงานระหว่างหน่วยบริการ

6.1 มีแนวทางการคัดกรอง การให้รหัส การบันทึก เด็กที่สงสัยพัฒนาการล่าช้า

6.2 มีวัน เวลาในการรับrefer เด็กที่สงสัยพัฒนาการล่าช้าจากรพ.สต.

6.3 มีแนวทางการส่งต่อเด็กไปรพร.กุฉินารายณ์ และคืนข้อมูล การติดตามเด็ก

**5. ผลลัพธ์ตามตัวชี้วัด** 1. ร้อยละ100 ของการให้รหัส และการบันทึกข้อมูลถูกต้อง

2. ผลการดำเนินงานผ่านเกณฑ์ตัวชี้วัดที่กำหด

2.1 เด็กอายุ 0-5 ปี ที่ได้รับการคัดกรองพัฒนาการ พบสงสัยล่าช้า ไม่น้อยกว่าร้อยละ20

2.2 ร้อยละของเด็กอายุ 9,18,30,42,60 เดือน ที่สงสัยพัฒนาการล่าช้าได้รับการติดตาม ไม่น้อยกว่าร้อยละ 90

2.3 เด็กอายุ 9,18,30,42,60 เดือนที่คัดกรองพัฒนาการแล้วพบว่ามีพัฒนาการล่าช้าได้รับการกระตุ้นพัฒนาการด้วย TEDA4I ไม่น้อยกว่าร้อยละ 60

**6. ผลการดำเนินงาน**

**6.1 ผลลัพธ์เชิงกระบวนการ**

6.1.1 มี Flow chart การคัดกรองพัฒนาการ การให้รหัส การบันทึกข้อมูล

6.1.2 มีแนวทางการส่งต่อเด็กที่สงสัยพัฒนาการล่าช้าจากรพ.สต.มารพ.ห้วยผึ้งและการคืนข้อมูล

จากรพ.ห้วยผึ้ง ไปรพร.กุฉินารายณ์

6.1.3 . มีFlow chart ในการดำเนินงานระหว่างหน่วยบริการมีวัน เวลาในการรับ-ส่งrefer เด็กที่สงสัยพัฒนาการล่าช้าจากรพ.ไป รพ.สต.

6.1.4 มีแนวทางการคัดกรอง การให้รหัส การบันทึก เด็กที่สงสัยพัฒนาการล่าช้าทั้งในรพ.และรพ.สต.

**6.2 ผลลัพธ์ตามตัวชี้วัด**

|  |  |  |  |  |  |  |  |
| --- | --- | --- | --- | --- | --- | --- | --- |
| **ตัวชี้วัด** | **ค่าเป้าหมาย** | **ปี2561** | | **ปี2562** | | **ปี2563** | |
| **จำนวน / ร้อยละ** | | **จำนวน / ร้อยละ** | | **จำนวน / ร้อยละ** | |
| 1) การให้รหัส และการบันทึกข้อมูลถูกต้อง | ร้อยละ 100 | **1/6** | **16.6%** | **2/8** | **25%** | 1/12 | **8.3%** |
| 2) เด็กอายุ 0-5 ปี ที่ได้รับการคัดกรองพัฒนาการ พบสงสัยล่าช้า | ≥ร้อยละ20 | **25/115** | **21.7%** | **28/105** | **26.6%** | **39/112** | **39.5%** |
| 3) ร้อยละของเด็กอายุ 9,18,30,42,60 เดือน ที่สงสัยพัฒนาการล่าช้าได้รับการติดตาม | ≥ร้อยละ90 | **72/91** | **80%** | **70/90** | **85%** | **77/84** | **91.3%** |
| 4) เด็กอายุ 9,18,30,42,60 เดือนที่คัดกรองพัฒนาการแล้วพบว่ามีพัฒนาการล่าช้าได้รับการกระตุ้นพัฒนาการด้วย TEDA4I | ≥ร้อยละ60 | **1/6** | **16.6%** | **2/8** | **25%** | 1/12 | **8.3%** |

ข้อมูล ณ วันที่.25/6/2563....จากHDC จังหวัดกาฬสินธุ์

**7. บทเรียนที่ได้รับ**

-ได้เรียนรู้ในเรื่องของระบบการลงข้อมูลให้มีความสมบูรณ์การบันทึกข้อมูลที่ถูกต้องตามFlow chart

-มีเครือข่ายกรณีคืนข้อมูลกับให้กับพื้นที่ เพื่อการติดตามเยี่ยมเด็กต่อเนื่องที่ชุมชน

-การทำงานอย่างเป็นระบบ